Kommunevalget 2003 førte til store endringer i sammensetningen av kommunestyret. Etter 16 år med Arbeiderpartiets (Ap) ordfører Jan Otto Fredagsvik valgte velgerne å gi den loale politiske makten til en koalisjon bestående av Venstre (V), Høyre (H), Fremskrittspartiet (Frp), Kristelig Folkeparti (KrF) og Senterpartiet (Sp). V ble valgets soleklare vinner med en enorm framgang, selv etter lokale forhold der partiet alltid har stått sterkt. Både Frp og Sp opplevde framgang. Den store taperen ble Ap som mistet en av fire velgere i denne tradisjonelt sterke Ap-kommunen. Sosialistisk Venstreparti (SV) doblet kommunestyregruppen tross en svak tilbakegang. Ap fikk rent flertall alene ved kommunestyrevalgene i 1991 og 1995, men måtte i 1999 ha støtte fra SV, men de to partiene har samarbeid gjennom alle de fire periodene fra 1987 til 2003.